CELEX: 32011R1183
Language: da
Date: 2011-11-14 00:00:00
Title: Rådets forordning (EU) nr. 1183/2011 af 14. november 2011 om ændring af forordning (EF) nr. 521/2008 om oprettelse af fællesforetagendet for brændselsceller og brint

19.11.2011   
            
            
               DA
            
            
               Den Europæiske Unions Tidende
            
            
               L 302/3
            
         RÅDETS FORORDNING (EU) Nr. 1183/2011
   af 14. november 2011
   om ændring af forordning (EF) nr. 521/2008 om oprettelse af fællesforetagendet for brændselsceller og brint
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 187 og 188,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg,
   efter en særlig lovgivningsprocedure, og
   ud fra følgende betragtninger:
   
               (1)
            
            
               Fællesforetagendet for brændselsceller og brint (i det følgende benævnt »fællesforetagendet BCB«) blev oprettet den 30. maj 2008 i henhold til Rådets forordning (EF) nr. 521/2008 (2) af de stiftende medlemmer, European Fuel Cell and Hydrogen Joint Technology Initiative Industry Grouping Aisbl (i det følgende benævnt »industrigruppen«) og Kommissionen.
            
         
               (2)
            
            
               Forskningsgruppen blev medlem af fællesforetagendet BCB den 14. juli 2008. Forskningsgruppen bidrager til fællesforetagendet BCB både økonomisk og i form af naturalydelser. På grund af fællesforetagendet BCB's særlige sammensætning, dets regler og karakter samt målsætningerne for og omfanget af dets aktiviteter kan resultaterne komme både forskningsgruppens og industrigruppens medlemmer til gavn. Naturalydelser fra både industri- og forskningsgruppen bør derfor medregnes som modsvarende midler.
            
         
               (3)
            
            
               Eftersom forskningsgruppen er blevet medlem af fællesforetagendet BCB, er det rimeligt at betragte bidrag i form af naturalydelser fra forskningsorganisationer (herunder universiteter og forskningscentre) som svarende til Unionens bidrag, jf. vedtægterne for fællesforetagendet BCB, der er vedhæftet som bilag til forordning (EF) nr. 521/2008 (i det følgende benævnt »vedtægterne«).
            
         
               (4)
            
            
               Fællesforetagendet BCB har været i drift i mere end to år, og den fulde driftscyklus med offentliggørelse af indkaldelse af forslag, vurdering af forslag, forhandlinger om finansiering og indgåelse af tilskudsaftaler er i denne periode fuldt ud gennemført. Erfaringen fra den periode har vist, at alle deltageres maksimale finansieringsniveau til fællesforetagendet BCB's projekter måtte nedsættes betydeligt. Som følge heraf er deltagelsen i fællesforetagendet BCB's aktiviteter betydeligt lavere end først forventet.
            
         
               (5)
            
            
               Bestyrelsen godkendte i overensstemmelse med vedtægterne ændringerne til forordning (EF) nr. 521/2008.
            
         
               (6)
            
            
               Hvis naturalydelser fra alle deltagende juridiske enheder blev betragtet som modsvarende midler, ville det indebære, at forskningsgruppens medlemskab blev anerkendt, at finansieringsniveauet blev forbedret, og at det grundlæggende princip om, at bidraget skal svare til Unionens bidrag, stadig ville blive overholdt, samtidig med at der tages hensyn til de forskellige deltageres behov for en rimelig og afbalanceret finansieringsnedsættelse.
            
         
               (7)
            
            
               De løbende udgifter for programkontoret for fællesforetagendet BCB (i det følgende benævnt »programkontoret«) bør afholdes af fællesforetagendets BCB's tre medlemmer. Alle medlemmerne af fællesforetagendet BCB bør have den samme betalingsplan.
            
         
               (8)
            
            
               Kommissionen bør gives en vis fleksibilitet med hensyn til de foranstaltninger, der skal træffes, såfremt bidragene ikke svarer til Unionens bidrag.
            
         
               (9)
            
            
               På nuværende tidspunkt fastsættes finansieringsniveauet efter hver vurdering af de modtagne forslag. For at gøre det muligt for modtagerne at vurdere omfanget af den potentielle finansiering bør der åbnes mulighed for at fastsætte et minimumsfinansieringsniveau for hver indkaldelse.
            
         
               (10)
            
            
               Forordning (EF) nr. 521/2008 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 521/2008 foretages følgende ændringer;
   
               1)
            
            
               Artikel 6, stk. 2, affattes således:
               »2.   Fællesforetagendet BCB kan oprette sin egen interne revisionskapacitet.«
            
         
               2)
            
            
               Bilaget ændres som angivet i bilaget til nærværende forordning.
            
         Artikel 2
   Uanset artikel 12, stk. 3, i bilaget til forordning (EF) nr. 521/2008 berører denne ændringsforordning ikke de rettigheder og forpligtelser, der følger af tilskudsaftaler og andre kontrakter, som er indgået af fællesforetagendet BCB før denne forordnings ikrafttræden. Navnlig berøres de deri fastsatte øvre finansieringsgrænser ikke.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Punkt 2, litra a), i bilaget til denne forordning anvendes dog fra den 14. juli 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2011.
      
         
            På Rådets vegne
         
         M. SAWICKI
         
            Formand
         
      
   
   
      (1)  Udtalelse af 13.9.2011 (endnu ikke offentliggjort i EUT).
   
      (2)  EUT L 153 af 12.6.2008, s. 1.
   
      BILAG
      Vedtægterne for fællesforetagendet for brændselsceller og brint, jf. bilaget til forordning (EF) nr. 521/2008, foretages følgende ændringer:
      
                  1.
               
               
                  Artikel 2 ændres således:
                  
                              a)
                           
                           
                              Stk. 2, første og andet led, affattes således:
                              
                                          »—
                                       
                                       
                                          sikrer, at dens bidrag til fællesforetagendet BCB's ressourcer i overensstemmelse med artikel 12 i disse vedtægter ydes på forhånd som et kontanttilskud til dækning af 50 % af fællesforetagendet BCB's løbende omkostninger og overføres til fællesforetagendet BCB's budget i aftalte afdrag
                                       
                                    
                                          —
                                       
                                       
                                          sikrer, at erhvervslivets bidrag til gennemførelsen af de FTU-aktiviteter, der finansieres af fællesforetagendet BCB, sammen med de andre deltageres bidrag mindst svarer til Unionens bidrag«.
                                       
                                    
                        
                              b)
                           
                           
                              Stk. 3, andet afsnit, fjerde led, affattes således:
                              
                                          »—
                                       
                                       
                                          sikrer, at dens bidrag til fællesforetagendet BCB's ressourcer i overensstemmelse med artikel 12 i disse vedtægter ydes på forhånd som et kontanttilskud til dækning af 1/12 af fællesforetagendet BCB's løbende omkostninger og overføres til fællesforetagendet BCB's budget i aftalte rater.«
                                       
                                    
                        
            
                  2.
               
               
                  Artikel 12 ændres således:
                  
                              a)
                           
                           
                              Stk. 3 affattes således:
                              »3.   Fællesforetagendet BCB's driftsomkostninger dækkes over EU's finansielle bidrag og bidrag fra de juridiske enheder, der deltager i aktiviteterne. Bidraget fra de juridiske enheder, der deltager, skal være mindst lige så stort som Unionens finansielle bidrag.
                              Indtægter behandles i overensstemmelse med reglerne om deltagelse opført i afgørelse nr. 1982/2006/EF.
                              Dette stykke finder anvendelse fra datoen for forskningsgruppens medlemskab af fællesforetagendet BCB.«
                           
                        
                              b)
                           
                           
                              Stk. 7, andet og tredje afsnit, affattes således:
                              »Hvis vurderingen fastslår, at bidraget fra de juridiske enheder, der deltager, ikke når op på det krævede niveau, kan Kommissionen reducere sit bidrag det efterfølgende år.
                              Hvis det fastslås, at bidraget fra de juridiske enheder, der deltager, i to år i træk ikke når op på det krævede niveau, kan Kommissionen foreslå Rådet at ophæve fællesforetagendet BCB.«
                           
                        
            
                  3.
               
               
                  I artikel 15 tilføjes følgende stykke:
                  »4.   Bestyrelsen kan beslutte at fastsætte et minimumsfinansieringsniveau for hver deltagerkategori ved en given indkaldelse af forslag.«